Deon McCaulay

Deon McCaulay (lahir 20 September 1987) merupakan pemain bola sepak Belize yang bermain untuk Atlanta Silverbacks dalam North American Soccer League.

Karier kelab 
McCaulay pernah bermain di Belize untuk Kremandala, FC Belize dan Belize Defence Force; di Costa Rica dia gagal dalam ujian percubaan bersama Puntarenas; dia bermain di Honduras untuk Deportes Savio. Dia juga telah bermain untuk Belmopan Bandits dalam Premier League of Belize.

Pada bulan Februari 2013 dia telah menjalani ujian pemilihan dengan Portland Timbers dari Major League Soccer.

Pada bulan Mac 2014 dia menyertai Atlanta Silverbacks dari North American Soccer League.

Karier antarabangsa 
McCaulay membuat kemunculan sulung antarabangsa untuk Belize pada tahun 2007. Dia merupakan ahli pasukan Belize semasa kelayakan Piala Dunia FIFA edisi 2010 dan 2014, dan menjaringkan gol pertama dan hatrik pertama semasa kempen Kelayakan Piala Dunia FIFA 2014. Dia merupakan penjaring terbanyak Belize sepanjang masa, dengan 13 gol ketika kelayakan Piala Dunia FIFA, dua gol ketiga Piala Negara-Negara UNCAF 2007 dan satu gol ketika Copa Centroamericana 2013. Dia merupakan penjaring terbanyak dunia dalam kelayakan Piala Dunia FIFA 2014 bersama-sama Luis Suárez dan Robin van Persie dengan 11 gol. Dia menjaringkan gol hatrik ketika kemenangan 5-2 ke atas Montserrat pada bulan Jun 2011.

Rujukan

Pautan luar 
 Profil Silverbacks

Kelahiran 1987
Orang hidup
Orang dari Belize City
Penyerang (bola sepak)
Pemain bola sepak Belize